KIRJALLINEN KYSYMYS E-0083/02 esittäjä(t): Chris Davies (ELDR) komissiolle. Köyhille suunnatut mikrorahoituspalvelut.



Virallinen lehti nro 028 E , 06/02/2003 s. 0007 - 0009



KIRJALLINEN KYSYMYS E-0083/02 esittäjä(t): Chris Davies (ELDR) komissiolle (24. tammikuuta 2002) Aihe: Köyhille suunnatut mikrorahoituspalvelut Euroopan unioni liittyi vuonna 1998 mikrorahoitusta käsittelevään neuvostoon, jossa toimivat lahjoittajajärjestöt ovat sitoutuneet myöntämään lainoja vuoteen 2005 mennessä kehitysmaiden 100 miljoonan köyhimmän perheen kannustamiseksi yksityisyrittäjyyteen. Mikrorahoituspolitiikan tavoitteena on antaa pienlainojen avulla kaikkein köyhimmille ihmisille mahdollisuus työhön ja sitä kautta köyhyyden voittamiseen. Mihin toimenpiteisiin komissio on ryhtynyt toteuttaakseen kyseisen tavoitteen? Poul Nielsonin komission puolesta antamayhteinen vastauskirjallisiin kysymyksiin E-3587/01, E-3614/01, E-3636/01, E-0016/02 ja E-0083/02 (11. huhtikuuta 2002) Komissio on täysin tietoinen siitä merkittävästä roolista, joka tehokkailla mikrorahoituslaitoksilla voi olla köyhyyden torjumisessa. Ne voivat todellakin vaikuttaa merkittävästi siihen, että taloudelliset mahdollisuudet ovat köyhien saatavilla. Taloudelliset yksiköt, kuten mikroyritykset, tarvitsevat ainoastaan vähän rahoitustukea parantaakseen kapasiteettiaan luoda vaurautta ja työllisyyttä. Mikrotason rahoitusta koskevassa tiedonannossa(1), menettelyä koskevissa suuntaviivoissa ja yksityissektorin kehittämistä koskevassa tiedonannossa(2), jotka kaikki annettiin vuonna 1998, korostettiin mikrorahoituksen tärkeää roolia köyhyyden torjumisessa. Tätä roolia vahvistetaan yhteisön kehitysyhteistyöpolitiikkaa(3) koskevassa tiedonannossa sekä Cotonoun sopimuksella vuodelta 2000, ja sitä selvennetään yhdenmukaista lähestymistapaa koskevissa tulevissa suuntaviivoissa yksityissektorin tukemiseksi. Yhteisön toimet, jolla tuetaan pieniä yrityksiä ja mikroyrityksiä, keskittyvät muun muassa seuraaville aloille: - tuetaan lainsäädäntöpuitteiden ja pankkien valvontajärjestelmän perustamista mikrorahoitusmarkkinoita koskevan asianmukaisen sääntelyn varmistamiseksi, - rohkaistaan mikrorahoituslaitoksia kehittämään uusia palveluja ja rahoitustuotteita, - autetaan sisällyttämään mikrorahoitus paikallisiin rahoitusjärjestelmiin levittämällä parhaita käytäntöjä ja suoritusnormeja, laatimalla sääntelyä ja valvontaa koskevat puitteet ja tukemalla institutionaalista kehitystä, ja - vahvistetaan ja seurataan mikrorahoituslaitosten suoritusta, niiden hallintojärjestelmää ja niiden kykyä palvella mikroyrityksiä. Nämä toimet tulisi toteuttaa läheisessä yhteistyössä monenvälisten elinten ja rahoituslaitosten ja ennen kaikkea köyhimpiä ihmisryhmiä avustavan konsultaatioryhmän (Consultative group to assist the poorest, CGAP) kanssa. Uutta laajaa mikrorahoitusohjelmaa odotettaessa yhteisö ryhtyy toimiin eri alueilla mahdollisuuksien mukaan yhteistyössä muiden avunantajien ja CGAP:n kanssa ja edistää mikrorahoituksen alan aloitteita. Useita hankkeita on rahoitettu maaseudun kehittämisen yhteydessä erityisesti Afrikassa (Madagaskar, Guinea-Conakry, Nigeria, Kamerun, Etelä-Afrikka) tarkoituksena erityisesti tukea paikallisten mikrorahoituslaitosten institutionaalista kehitystä. Muita hankkeita on toteutettu Latinalaisessa Amerikassa ja Aasiassa mikroyritysten luotonsaantimahdollisuuksien parantamisen tukemiseksi ja luottojärjestelyjen mahdollistamiseksi rahoituslaitoksille, jotka ovat kiinnostuneet palvelemaan pienyritysten markkinoita sekä kaupunki- että maaseutualueella. Yhteisö on hiljattain yhteistyössä CGAP:n kanssa tukenut eurooppalaista aloitetta mikrorahoituslaitosten (MFI) suorituksen arvioimiseksi Afrikassa virtaviivaistaakseen afrikkalaisten mikrorahoituslaitosten arviointikulttuuria. Kun otetaan huomioon myönteiset tulokset, yhteisö pyrkii nyt tunnistamaan uusia keinoja aloitteen toteuttamiseksi yhteistyössä CGAP:n kanssa. Euroopan investointipankki (EIP) on jo hyväksynyt joitakin globaalilainoja mikrorahoituslaitoksille, kuten Beninissä sijaitsevalle Fiadeville, Dominikaanisessa tasavallassa sijaitsevalle Banco Ademille sekä Trinidadissa ja Tobagossa sijaitsevalle Caribbean Microfinance Ltd:lle. Viimeksi mainittua laitosta on äskettäin jopa tuettu yhdellä komission yksityissektorin ohjelmalla eli unionin ja Afrikan, Karibian ja Tyynenmeren maiden yritysten avustusohjelmalla (EBAS) maaseudun mikrorahoitusmarkkinoita tukevan erityisteknologian perustamiseksi. EIP tuki äskettäin uutta rahastoa Africapia, joka perustettiin Afrikassa sijaitsevien mikrorahoituslaitosten tukemiseksi. Komissiolla on Bangladeshissa seuraavat hankkeet, joihin liittyy mikroluotto-osa: - Rangpurin alueen maaseudun kehittämisohjelma (ALA/84/21). Noin 2,5 miljoonaa euroa EU:n myöntämästä 32,5 miljoonan euron kokonaistuesta on varattu uudelleen käytettävissä olevilla varoilla toimivien rahastojen (Revolving Loan Fund) lainoille. Hankkeen tavoite on vaikuttaa merkittävästi köyhyyden poistamiseen Rangpurin alueella, jotta noin 1,5 miljoonaa järjestäytynyttä köyhää kotitaloutta voi pysyvästi siirtyä pois köyhyydestä vuoteen 2004 mennessä. - Proshika: Kohti köyhyydestä vapaata yhteiskuntaa (ALA/99/297). Noin 16 miljoonaa euroa EU:n myöntämästä 41,1 miljoonan euron suuruisesta kokonaistuesta, jotka on osoitettu uudelleen käytettävissä olevilla varoilla toimivien rahastojen (Revolving Loan Fund) lainoille. Hankkeen tarkoituksena on mahdollistaa 1,5 miljoonan järjestäytyneen köyhän kotitalouden siirtyminen pysyvästi pois köyhyydestä vuoteen 2004 mennessä. - BRAC: Köyhyyden vähentäminen (ALA/96/05). Melkein 7,85 miljoonaa euroa EU:n myöntämästä 32,3 miljoonan euron kokonaistuesta on osoitettu kyläyhdistyksen kehittämiselle ja luotoille. Hankkeen tarkoituksena osana kyläyhdistyksen kehittämistä sekä luottoja ja säästöjä on tukea 16 760 uutta kyläyhdistystä, joissa on noin 774 000 jäsentä, jolloin ohjelman suorien avunsaajien kokonaismäärä on noin 2 miljoonaa ihmistä 500 000 kyläyhdistyksessä. ALA/01/89 Köyhyyden vähentämistä koskevien rajojen kyseenalaistaminen. Noin 17 miljoonaa euroa EU:n myöntämästä 28 miljoonan euron kokonaistuesta varataan pääomasijoituksille ja toimeentulotuelle. Rahoilla tuetaan noin 72 000 erittäin köyhää avunsaajaa antamalla heille tarvittavat panokset, jotta he voivat aloittaa tulonhankintaan tähtäävän toiminnan, sekä antamalla heille toimeentulotukea 18 ensimmäisen kuukauden aikana. Tuen tarkoitus on auttaa heitä päivittäisissä kustannuksissa, kunnes he saavat säännöllisesti tuloa. Lisäksi avunsaajat saavat merkittävää teknistä tukea sekä tarkoituksenmukaisia liiketoiminnan kehittämispalveluja. Tarkkaan ottaen tässä erityistapauksessa ei ole kyse mikroluotto-ohjelmasta vaan pikemminkin mikrotukiohjelmasta. (1) KOM(98) 527 lopullinen. (2) KOM(98) 667 lopullinen. (3) KOM(2000) 212 lopullinen.